เจ็บเเผลบนเพดานปากมาหลายวันเเล้วค่ะ​ ไม่หายสักทีกินอาหารเเข็งๆไม่ได้เลย​ รอบเเผลเป็นจุดๆหลุมๆเเดงๆหลายจุดค่ะ​ กินของร้อนกับของเย็นไม่ได้เลย
สวัสดีค่ะ อาการเจ็บบนเพดานปากมีแผล อาจเกิดจาก-แผลร้อนในในปาก ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน-การใช้ยาสีฟันและน้ำยาบ้วนปากที่มีฤทธิ์ระคายเคืองมาก-การติดเชื้อไวรัส เชื้อรา หรือเชื้อแบคทีเรีย-การขาดวิตามินหรือแร่ธาตุบางชนิด เช่น วิตามินบี 12 สังกะสี กรดโฟเลต และธาตุเหล็ก- ปัจจัยเรื่องความเครียด การอดนอนก็กระตุ้นทำให้มีแผลในปากได้ควรพบแพทย์ให้ได้การวินิจฉัยที่แน่ชัด กรณีแผลเจ็บมากๆ หากเป็นเรื่องแผลร้อนในในปาก สามารถใช้ยาสเตียรอยด์ทาบางๆเฉพาะที่ได้ จะเป็นสเตียรอยด์ชนิดที่ใช้กับแผลในปากโดยตรง หากปวดมากรับประทานยาแก้ปวด ดื่มน้ำมากๆ พักผ่อน รับประทานอาหารอ่อนๆหากแผลลุกลามมากขึ้น ปวด บวมมาก มีหนองไหล มีไข้ อาจมีการติดเชื้อที่รุนแรงกว่าแผลร้อนในในปากธรรมดา ควรรีบไปพบแพทย์